Martin Glover

Martin Glover (* 27. december 1960, Farnworth, Spojené kráľovstvo), inak zvaný Youth alebo Orion, je britský hudobník a hudobný producent.

V mladosti používal prezývku Pig Youth, ktorá vznikla podľa jamajského diskžokeja Big Youtha, ktorý bol na konci 70. rokov populárny medzi londýnskymi punkovými skupinami. Na prelome rokov 1978 a 1979 sa krátko po založení skupiny Killing Joke stal jej členom, kde na pozícii basgitaristu pôsobí s niekoľkými prestávkami doteraz. V rokoch 19821986 viedol svoju vlastnú skupinu s názvom Brilliant, ktorá vznikla v dôsledku sporov medzi hudobníkmi Killing Joke. Od roku 1993 spolupracuje s Paulom McCartneym v experimentálnom duu The Fireman. Pôsobí tiež ako hudobný producent, produkoval albumy rôznych interpretov, ako sú napr. Beth Orton, The Cult, The Orb, Echo & the Bunnymen,, The Futureheads, Crowded House, The Verve a ďalšie. V roku 2014 sa podieľal na produkcii albumu The Endless River skupiny Pink Floyd.

 Externé odkazy 
 Oficiálna stránka 

 Zdroj 

Kategória:Anglickí rockoví basgitaristi
Kategória:Anglickí rockoví gitaristi
Kategória:Anglickí hudobní producenti
Kategória:Post-punkoví hudobníci
Kategória:Pink Floyd
Kategória:Držitelia ceny Brit Award